# **DECIZIA ETAPEI DE ÎNCADRARE**

##  Draft - Nr. xxxx din xx.11.2018

Ca urmare a solicitării de emitere a acordului de mediu adresate de **SC PROSOLTEC SRL**, cu sediul în mun. Arad, b-dul Revoluţiei nr. 92, ap.4, jud. Arad, înregistrată la A.P.M. Arad cu nr.11932/3472/R/19.07.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului A.P.M. Arad decide, ca urmare a consultărilor desfăşurate în cadrul şedinţei Comisiei de Analiză Tehnică din data de 03.10.2018, că proiectul **“îNFIINŢARE UNITATE DE COMERCIALIZARE, CONDIŢIONARE ŞI PROCESARE FRUCTE,**  propus a fi amplasat în jud. Arad, jud. Arad, loc. Şofronea extravilan CF 300330, conform CU nr.46/11.07.2017 eliberat de Primăria Şofronea, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 a) proiectul se încadrează în prevederile Hotărârii Guvernului nr. 445/2009, fiind încadrat în **Anexa nr. 2 pct 1.lit. c)** proiecte de gospodărire a apelor pentru agricultură, inclusiv proiecte de irigaţii şi desecări şi **pct 7. lit.** **b)** ambalarea şi conservarea produselor animale şi vegetale ,

 b) proiectul nu se va implementa într-o arie naturală protejată, sit Natura 2000 sau în vecinătatea acestora.

***1.Caracteristicile proiectului;***

***a) Mărimea proiectului:***

- Teren arabil în extravilan CF 300330, loc. Şofronea extravilan. Suprafaţa teren este 5.000 mp din care: suprafaţă construită 598.95 mp; suprafaţă platforme carosabile 588.00 mp; suprafaţă spaţii verzi 3813,05 mp.

 - Prin proiect se propune înființarea unei unităţi de condiţionare, procesare şi comercializare fructe cu toate utilajele şi echipamentele necesare, inclusiv construcțiile auxiliare - împrejmuire, utilităţi şi platformă circulații interioare (include drumul de acces pe proprietate, un loc de manevră pentru autocamioane şi spațiu pentru parcare auto).

**Proiectul propus va cuprinde**:

- Prin proiect vor fi achizitionate o serie de echipamente și utilaje necesare în procesul de producţie.

- Construcţie pe structură metalică, în regim de înăţime P:

* + Suprafaţa construită 598,95 mp;
	+ Suprafaţa desfaşurată 598,95 mp.

Acest obiect de investiţii va deservi 3 funcţiuni, respectiv :

* Zona depozitare, in suprafata de 192,76 mp;
* Zona procesare fructe in suprafata de 226,56 mp;
* Zona administrativă în suprafaţă de 146,3 mp: C.T. 18.40 mp ; şef ferma – 12 mp; grup sanitar - 7.50 mp ; laborator – 12.00 mp; hol 1 – 18.30 mp; hol 2 – 7.50 mp; comercializare – 12.00 mp; vestiar barbaţi – 9.80 mp; vestiar femei – 9.80 mp; intrare barbati – 12.00 mp; intrare femei – 12.00 mp; ambalaje 15.00 mp.

-Imprejmuirea intregii proprietati se va realiza din panouri de gard cu lungimea totală de 290ml. Acestea vor fi realizate din panou plasa zincata.

***Alimentarea cu apă***

* conform Avizului de Gospodărire a Apelor nr. 105/01.11.2018, emis de către A.N. Apele Române Administraţia Bazinală de Mureş, alimentarea cu apă, utilizată în scop igienico-sanitar, tehnologic se va realiza din foraj propus. Forajul va fi prevazut cu contor şi electropompă.
* Cerinţa de apă estimată: - în scop igienico sanitar Q zi max = 0,26 mc/zi

 - în scop tehnologic Q zi max = 1,24 mc/zi

 - irigaţii Q zi max = 5,27 mc/zi.

***Canalizare: (***conform Avizului de Gospodărire a Apelor nr. 105/01.11.2018),

* Evacuarea apelor uzate menajere se vor scurge prin canalizarea internă cu descărcare în staţia de epurare proprie. Apele uzate tehnologice rezultate din procesul de spălare a fructelor şi igienizarea spaţiilor se scurg prin canalizarea menajeră spre staţia de epurare. Staţia de epurare AERIUM 4000, cu volum total de 4mc, va respecta caracteristicle din Avizului de Gospodărire a Apelor nr. 105/01.11.2018. Efluentul rezultat din staţia de epurare va fi evacuate prin pompare în cabalul de desecar ANIF Cn 111 conform cu Acordul tehnic nr.159/03.09.2018.
* Apele pluviale convenţional curate de pe amplasament vor fi evacuate conform Avizului de Gospodărire a Apelor nr. 105/01.11.2018.

Accesul spre fermă - se va face de pe drumul de exploatare existent în partea de E a terenului, drum care asigură accesul fermierilor din drumul judeţean DJ 709B. Conform Acordului tehnic nr.159/03.09.2018 nu se vor executa lucrări în zona de protecţie adiacentă infrastructurii de îmbunătăţiri funciare.

***b) cumularea cu alte proiecte:***

În vecinătatea terenului sunt parcele agricole.

* Nord – drum de exploatare,
* Vest – drum de exploatare,
* Est – canal ANIF CN 111 şi drum de exploatare,
* Sud – teren agricol.

***c) utilizarea resurselor naturale:*** în etapa de realizare a lucrărilor se vor utiliza agregate minerale la împrejmuiri, cu impact temporar şi redus asupra mediului. Pentru realizarea investiţiei materialele de construcţii necesare vor fi asigurate prin grija constructorului de la diverse societăţi.

La punerea în funcţiune se vor utiliza resurse naturale apa în scop igienico sanitar şi tehnologic din foraj.

***d) producţia de deşeuri:***

- deşeurile menajere rezultate în perioada de plantare, vor fi eliminate prin societăţi autorizate;

- deşeurile de ambalaje se vor colecta corespunzător pe categorii şi vor fi predate societăţilor autorizate în colectarea/valorificarea/eliminarea lor,

- pe perioada de funcţionare deşeurile menajere vor fi colectate în pubele; deşeurile vegetale vor fi compostate sau valorificate energetic la terţi.

***f)riscul de accident, ţinându-se seama în special de substanţele şi de tehnologiile utilizate:*** - se vor folosi produse de fertilizare şi protecţia plantelor în vederea combaterii bolilor şi dăunătorilor, agreate pentru culturile ecologice, cu respectarea modului de depozitare, manipulare şi utilizare. Titularul de proiect va lua măsuri în vederea prevenirii accidentelor.

***g) riscurile pentru sănătatea umană (de ex. din cauza contaminării apei sau a plouării atmosferice):***

- pentru proiect au fost emise de către Direcţia de Sănătate Publică a Judeţului Arad Notificarea de asistenţă de specialitate nr. 754/26.07.2018 şi Notificarea pentru siguranţa alimentelor nr. 9316/13.07.2018 emisă de DSVSA.

***2. Localizarea proiectelor:***

***2.1. utilizarea existentă a terenului;***

- nu va fi afectată folosinţa existentă a terenurilor. Terenul se afla în extravilanul localităţii Şofronea CF 300330, conform CU nr.46/11.07.2017 eliberat de Primăria Şofronea cu funcţiunea - arabil în extravilan.

***2.2. relativa abundenta a resurselor naturale din zona, calitatea si capacitatea regenerativa a acestora****:-* proiectul nu afectează terenurile învecinate din zonă.

**a)** zonele umede: - amplasamentul nu se situează în zone umede.

**b)** zonele costiere: - amplasamentul nu se situează în zone costiere.

**c)** zonele montane şi cele împădurite: - amplasamentul nu se situează în zone împădurite.

**d)** parcurile şi rezervaţiile naturale: -amplasamentul nu se situează în rezervaţii naturale.

**e)** ariile clasificate sau zonele protejate prin legislatia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: -nu este cazul.

**f)** zonele de protecţie specială, mai ales cele desemnate prin O.U.G nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului national - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotararea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: - proiectul nu se va implementa în zonele de protecţie specială.

**g)** ariile în care standardele de calitate a mediului stabilite de legislaţie au fost deja depăşite: - nu este cazul.

**h)**ariile dens populate: - proiectul nu se va implementa în zone dens populate.

**i)**peisajele cu semnificaţie istorică, culturală şi arheologică: - nu sunt în zona studiată.

***3. Caracteristicile impactului potenţial:***

**a)** extinderea impactului: aria geografică şi numărul persoanelor afectate

- impactul nu se va manifesta în afara amplasamentului;.

**b)**natura transfrontiera a impactului; -nu este cazul.

**c)**mărimea şi complexitatea impactului;

- în perioada realizării proiectului: impact redus,

- în perioada funcţionării: se consideră că impactul asupra mediului va fi nesemnificativ în cazul în care se vor respecta prevederile din proiect şi condiţiile impuse prin prezentul act;

**d)**probabilitatea impactului;

- impact cu probabilitate redusă atât pe perioada realizării investiţiei cât şi după darea în folosinţă având în vedere argumentele menţionate la punctele 1 şi 2;

**e)**durata, frecventa şi reversibilitatea impactului: impact relativ redus în timpul funcţionării ca urmare a dotărilor care vor exista.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- investiţia menţionată mai sus **nu** intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

**Condiţiile de realizare a proiectului:**

- respectarea documentaţiei depuse la A.P.M. Arad şi a tututror condiţiile impuse prin actele de reglementare/administrative emise de autorităţile competente implicate,

- se vor lua măsuri pentru îndepărtarea de pe teren a deşeurilor inerte sau nepericuloase rezultate în urma lucrărilor;

* deşeurile inerte vor fi folosite la reabilitarea terenurilor din incintă, după finalizarea bazinului de stocare a apei;
* deşeurile menajere rezultate în perioada de execuţie se vor colecta în pubelele şi vor fi eliminate în condiţii ecologice de societăţi autorizate;
* deşeurile vegetale vor fi compostate sau valorificate energetic la terţi;
* alte tipuri de deşeuri rezultate din lucrările de construire vor fi colectate pe categorii şi eliminate prin societăţi autorizate;
* nu se va degrada mediul natural sau amenajat prin depozitări necontrolate de deşeuri de orice natură;
* scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu;
* se va realiza o stropire corespunzătoare a drumului de acces, în vederea reducerii cantităţii de pulberi sedimentabile,

 - evacuarea apelor uzate menajere şi tehnologice se va face conform cu Avizului de Gospodărire a Apelor nr. 105/01.11.2018 în staţia de epurare păroprie. Indicatorii de calitate a apelor se vor încadra în prevederile NTPA 001/2002 din H.G. nr. 188/2002 modificată şi completată prin H.G. nr. 352/2005.

 - apele pluviale convenţional curate de pe amplasament vor fi evacuate în reţeaua hidrografică locală. Indicatorii de calitate a apelor pluviale evacuate se vor încadra în prevederile NTPA 001/2002 din H.G. nr. 188/2002 modificată şi completată prin H.G. nr. 352/2005;

 - respectarea legislaţiei de mediu în vigoare:

**~** O.U.G. nr.195/2005 privind protecţia mediului, cu modificările şi completările ulterioare,

 **~** Legea nr. 211/2011 (r1) privind regimul deşeurilor,

**~** Legea nr. 104/2011 privind protecţia atmosferei,

**~** Ordinul nr. 119/2014 pentru aprobarea Normelor de igienă şi sănătate publică privind mediul de viaţa al populaţiei cu modificările ulterioare,

**~** H.G. nr. 930/2005 aprobarea Normelor speciale privind caracterul si mărimea zonelor de protecţie sanitară şi hidrogeologică.

*- s*curtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu şi asupra populaţiei din zonă;

- este interzisă orice deversare de ape uzate, efluenţi lichizi, reziduuri sau deşeuri de orice fel în apele de suprafaţă sau subterane, pe sol sau în subsol,

- se vor lua măsuri pentru îndepărtarea de pe teren a deşeurilor nepericuloase rezultate în urma lucrărilor,

- se vor lua măsuri de prevenire a poluării solului, subsolului şi apelor cu produse poluante existente pe şantier (carburanţi, lubrifianţi, etc");

- deşeurile vegetale vor fi compostate sau valorificate energetic la terţi;

- alte tipuri de deşeuri rezultate din lucrările de construire vor fi colectate pe categorii şi eliminate prin societăţi autorizate;

- nu se va degrada mediul natural sau amenajat prin depozitări necontrolate de deşeuri de orice natură;

- la terminarea lucrărilor terenul neocupat va fi curăţat şi readus la starea initială,

- deşeurile menajere din organizarea de şantier se vor depozita într-un spaţiu special amenajat, urmând să fie transporlate la un depozit de deşeuri solide nepericuloase autorizat,

- deşeurile din materiale reciclabile vor fi predate unităţilor autorizate în colectarea şi valorificarea acestor tipuri de deşeuri,

- alte tipuri de deşeuri rezultate din lucrările de construire vor fi colectate pe categorii şi eliminate prin societăţi autorizate;

- nu se va degrada mediul natural sau amenajat prin depozitări necontrolate de deşeuri de orice natură;

- se va realiza o stropire corespunzătoare a drumului de acces, în vederea reducerii cantităţii de pulberi sedimentabile.

***Documentaţia conţine:***

* Notificarea elaborată de către solicitant,
* Certificatul de Urbanism nr.46/11.07.2017 eliberat de Primăria Şofronea,
* Planşe anexe la Certificatul de urbanism,
* Chitanţa nr. 33600/19.07.2018 privind tariful de mediu,

- Decizia etapei de evaluare iniţială 12384 din 26.07.2018,

- Chitanţa nr.34283/18.09.2018 privind tariful de mediu privind etapa de încadrare a proiectului în procedura de evaluare a impactului asupra mediului,

- Memoriu de prezentare,

- Planşe anexe la memoriu de prezentare,

 - Anunţ public privind depunerea solicitării de emitere a acordului de mediu afişat pe site-ul APM Arad în data de 25.09.2018,

- Anunţ public privind depunerea solicitării de emitere a acordului de mediu publicat în cotidianul "Glasul Aradului" din 27.09.2018,

- Listele de control,

- Procesul verbal nr.16117/03.10.2018, întocmit în baza şedinţei Comisiei de Analiză Tehnică,

***Actele/avizele emise de autorităţile implicate***

 - Extras de Carte Funciara nr. CF 300330,

 - Notificare nr.754/26.07.2018 emis de către Direcţia de Sănătate Publică a judeţului Arad,

 - Adresa nr. 9316/13.07.2018 emisă de către Direcţia Sanitară Veterinară şi pentru Siguranţa Alimentelor Arad,

 - Aviz de Gospodărire a Apelor nr. 105/01.11.2018, emis de cătere AN Apele Române – Administraţia Bazinală de Mureş,

 - Acord tehnic nr.159/03.09.2018 eliberat de ANIF Arad,

 - Anunţ public privind decizia etapei de încadrare publicat în cotidianul Glasul Aradului, din 18.10.2018,

 - Anunţ public privind publicarea proiectului Deciziei etapei de încadrare, afişat pe site-ul APM Arad în data de 16.10.2018,

 **Prezenta decizie este valabilă pe toată perioada punerii în aplicare a proiectului.**

**La finalizarea proiectului care a făcut obiectul procedurii de evaluare a impactului asupra mediului, titularul va notifica autoritatea competentă pentru protecţia mediului** **în vederea efectuării unui control de specialitate şi întocmirea procesului verbal pentru verificarea respectării prevederilor deciziei etapei de incadrare.**

 **Nerespectarea prevederilor prezentului act atrage suspendarea şi anularea acestuia, după caz.**

**Prezena decizie conţine 5 (cinci) de pagini şi a fost redactată în 2 exemplare originale.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

DANA MONICA **DĂNOIU**

**Şef Serviciu A.A.A.**

Adina **ORĂŞAN**

Întocmit,

Carmen **MICU**